
ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. Ε ΠΑ 3 92 

Κατηγοριοποίηση, καθορισμός ορίων και όρων και περιορισμών 

δόμησης στους οικισμούς Ροδοτόπι, Κοσμηρά, Πολύλοφο, Ασβε- 

στοχώρι και Λόγγο, Επαρχίας Δωδώνης, Νομού Ιωαννίνων. 

Ο ΝΟΜΑΡΧΗΣ ΙΩΑΝΝΙΝΩΝ 
' Εχοντας υπόψη: 

1. Τις διατάξεις του Π. Δ/τος 24.4.85 ΦΕΚ 181Δ' «περί τρόπου 
καθορισμού ορίων οικισμών της Χώρας, μέχρι 2.000 κατοίκους, κατη¬ 
γορίες αυτών και καθορισμός όρων και περιορισμών όρων δόμησης». 

2. Τις προτάσεις των ιδιωτών μελετητών Μηχανικών στους 
οποίους ανατέθηκε σχετική μελέτη στα πλαίσια του προγράμματος 
ανοικτών πόλεων που αφορούν στην κατηγοριοποίηση και τον 
προσδιορισμό ορίων των οικισμών. 

3. Τα δελτία αρχιτεκτονικής αναγνώρισης που συμπληρώθηκαν 
από τους προαναφερόμενους μελετητές κατά τις υποδείξεις των 
σχετικών προδιαγραφών του ΤΠΕΧΩΔΕ. 

4. Τα πληθυσμιακά στοιχεία της τελευταίας απογραφής του Κράτους 
τηςΕΣΤΕ. 

5. Τις αριθ. 42/85, 9/86, 5/86, 35/85, και 31/85 αποφάσεις 
των Κοινοτικών Συμβουλίων Ροδοτοπίου, Κοσμηράς, Πολυλόφου, 
Ασβεστοχωρίου και Λόγγου αντίστοιχα, 

6. Τη 10η/22.5.86 θέμα Ιο γνωμοδότηση του Συμβουλίου 
ΧΟΙΙ του Νομού, αποφασίζουμε: 

1. Κατατάσσουμε τους οικισμούς του θέματος στις κατηγορίες: 

α) Ροδοτόπι: περιαστικός, αδιάφορος, δυναμικός, συνεκτικός και με¬ 
σαίος. 

β) Κοσμηρά: περιαστικός, αδιάφορος, δυναμικός, συνεκτικός και με¬ 
σαίος. 

γ) Πολύλοφος: Όχι περιαστικός, αδιάφορος, δυναμικός, συνεκτικός 
και μεσαίος. 

δ) Ασβεστοχώρι: Όχι περιαστικός, αδιάφορος, στάσιμος, συνεκτικός 
και μεσαίος. 

ε) Λόγγος: Όχι περιαστικός, αδιάφορος, δυναμικός, συνεκτικός και 
μεσαίος. 

2. Καθορίζουμε τα όρια των οικισμών Ροδοτοπίου, Κοσμηράς, 
Πολυλόφου, Ασβεστοχωρίου, και Λύγγου, όπως αυτά φαίνονται 
στα συνοδευτικά της παρούσας σχεδιαγράμματα σε κλίμ. 1:5.000 
που αποτελούν αναπόσπαστα μέλη της απόφασης αυτής και συντά- 
χθηκαν βάσει στοιχείων χαρτών και επιτόπου ελέγχου. 

3. Καθορίζουμε τους ακόλουθους γενικούς και ειδικούς όρους και 
περιορισμούς δόμησης. 


Α. Γενικοί όροι δόμησης. 

1. Εντός των ορίων των οικισμών ισχύουν οι γενικοί όροι δόμησης 
που προβλέπονται από το Π.Δ. 24.4.85 ΦΕΚ 181Δ ’ με εμβαδόν αρτιό¬ 
τητας: 

α) Για τα γήπεδα εντός των ορίων του συνεκτικού τμήματος 
των οικισμών Κοσμηράς, Πολυλόφου και Λύγγου τα 300 τ.μ. 
και 1.000 τ.μ. για γήπεδα πέρα από το συνεκτικό τμήμα και 
εντός των ορίων των οικισμών αυτών. 

β) Για γήπεδα εντός των ορίων του συνεκτικού τμήματος του 
οικισμού Ροδοτοπίου τα 500 τ.μ. και 1.000 τ.μ. για γήπεδα πέρα 
από το συνεκτικό τμήμα και εκτός των ορίων του οικισμού αυτού. 

γ) Για γήπεδα εντός των ορίων του οικισμού Ασβεστοχωρίου τα 
300 τ.μ. 

2. Κατά παρέκκλιση εντός των ορίων των οικισμών θεωρούνται 
άρτια τα γήπεδα με όποιο εμβαδόν είχαν στις 3.5.85 ημέρα δημο¬ 
σίευσης του από 24.4.85 Π. Δ/τος ΦΕΚ 181 Δ'. 

Β. Ειδικοί όροι δόμησης. 

Για τους οικισμούς της ομάδας αυτής καθορίζουμε τους ειδικούς 
όρους δόμησης και περιορισμούς που αναγράφονται στην καρτέλα 
που συνοδεύει αυτή την απόφαση, με τη διευκρίνιση ότι είναι 
υποχρεωτικοί οι όροι που αναφέρονται: 

α) Στην κάλυψη του ισογείου και του α' ορόφου με στέγη 
δίρριχτη ή τετράρριχτη από κεραμίδια βυζαντινά ή γαλλικά ή 
πλάκες με μέγιστη κλίση 50% και μέγιστη προεξοχή 0,80μ. 

β) Στην καταστευή εξώστη τύπου ανοικτού καλυμμένου με τα ίδια 
υλικά της στέγης πλάτους ελεύθερου και μέγιστου μήκους τα 2/3 της 
όψης. 

γ) Στην κατασκευή των στηθαίων των εξωστών και της εξωτερι¬ 
κής σκάλας από σοβά κονίαμα, ξύλο ή σίδηρο. 

Τα υπόλοιπα στοιχεία της καρτέλας είναι δυνητικά για τον ιδιοκτήτη 
ή τον μελετητή. 

4. Πριν από οποιαδήποτε κατάτμηση οικοπέδων εντός των ορίων 
των οικισμών θα πρέπει να θεωρείται το σχετικό τοπογραφικό διά¬ 
γραμμα από το Τμ. ΓΙολ. και Πολ. Εφ. της Νομαρχίας ώστε να εξασφα¬ 
λίζεται: 

α) Η συνέχεια των υπαρχόντων κοινοχρήστων χώρων και η 
δημιουργία νέων, σύμφωνα με τα οριζόμενα στις διατάξεις της παρ. 
1 του άρθρου 6 του Π. Δ/τος 24.4.85 ΦΕΚ 181Δ - και 

β) Να εξασφαλίζεται οπωσδήποτε η συνέχεια των υφισταμένων 
ή εγκεκριμένων δρόμων των οικισμών. Κατά τα λοιπά ισχύουν τα 
οριζόμενα στο Π. Δ/γμα της 24.4.85 (ΦΕΚ 181Δ/3.5.85). 

Η απόφαση αυτή με τα σχεδιαγράμματα οριοθέτησης και την 
καρτέλα ειδικών όρων δόμησης που τη συνοδεύουν να δημοσιευθεί 
στην Εφημερίδα της Κυβερνήσεως. 

Γιάννενα, 13 Ιουνίου 1986 
Ο Νομάρχης 

ΒΑΣ. ΜΠΡΑΚΑΤΣΟΤΛΑΣ 

